ผมช่วยตัวเองเเล้วหลั่งน้ำอสุจิออกมา เมื่อเสร็จกิจผมก็ล้างด้วยน้ำเปล่า(นํ้าฝน) แล้วหลังจากนั้นพี่ผมก็มาอาบนํ้า ผมกลัวว่าอสุจิอาจจะติดอยู่ที่ขันน้ำ อสุจิโดนน้ำจะตายไหมครับ
สวัสดีค่ะ อสุจิคือเซลล์สืบพันธุ์ของเพศชายที่หลั่งออกมาขณะมีเพศสัมพันธ์ โดยตัวอสุจิที่พัฒนาเต็มที่แล้วจะมีอายุอยู่ได้ราว 2-3 สัปดาห์ภายในอัณฑะแต่หากอสุจิมาอยู่ข้างนอกร่างกายแล้ว จะมีชีวิตอยู่ได้อีกนานแค่ไหนขึ้นอยู่กับหลายปัจจัยเช่นตำแหน่งที่อสุจิอยู่ เช่น บนพื้นผิวแห้ง เสื้อผ้าหรือเครื่องนอน อสุจิมักแห้งตายไปอย่างรวดเร็วภายในไม่กี่นาที แต่มักมีชีวิตยาวนานมากขึ้นในน้ำหรืออ่างน้ำร้อน เนื่องจากอสุจิมักเจริญเติบโตได้ดีในบริเวณอุ่นและชื้นแฉะ หรือหากเข้าสู่ร่างกายเพศหญิงทันทีจะมีชีวิตอยู่ต่อได้อีก 2-3 วันดังนั้นถ้าออกมาสู่ภายนอก มาติดที่พื้น ติดที่ขันน้ำ ก็น่าจะตายไปอย่างรวดเร็วภายในไม่กี่นาที แทบจะไม่มีโอกาสผ่านไปสู่ผู้หญิงแล้วทำให้เกิดการตั้งครรภ์ได้อีก